KOMISSION ASETUS (ETY) N:o 1075/89,
annettu 26 päivänä huhtikuuta 1989,
lampaiden muuttuvan teuraspalkkion soveltamista koskevista yksityiskohtaisista säännöistä annetun asetuksen (ETY) N:o 1633/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 27 päivänä kesäkuuta 1980 annetun neuvoston asetuksen (ETY) N:o 1837/80(1), sellaisena kuin se on viimeksi muutettuna asetuksella (ETY) N:o 1115/88(2), ja erityisesti sen 9 artiklan 4 kohdan,
sekä katsoo, että
lampaiden muuttuvan teuraspalkkion soveltamista koskevista yksityiskohtaisista säännöistä 8 päivänä kesäkuuta 1984 annetun komission asetuksen (ETY) N:o 1633/84(3), sellaisena kuin se on viimeksi muutettuna asetuksella (ETY) N:o 3939/87(4), 1 artiklassa määritellään laatuvaatimukset ja painorajat palkkion saamiseksi; olisi suotavaa ottaen huomioon Yhdistyneessä kuningaskunnassa tuotantotekniikoissa tapahtuneet muutokset laskea enimmäispainoa, jolle palkkiota voidaan myöntää, 26,5 kilogrammasta 21 kilogrammaan, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1633/84 1 artiklan 1 kohdan b alakohdan 26,5 kilogramman enimmäispaino 21 kilogramman enimmäispainolla.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan maanantaista 2 lokakuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä huhtikuuta 1989.